Ένωση Ποδοσφαιρικών Σωματείων Δωδεκανήσου

Η **Ένωση Ποδοσφαιρικών Σωματείων Δωδεκανήσου** (**Ε.Π.Σ.Δ.**) είναι το όργανο διοίκησης του ποδοσφαίρου στον Νομό Δωδεκανήσου. Στη δικαιοδοσία της Ε.Π.Σ. Δωδεκανήσου ανήκουν ποδοσφαιρικά σωματεία από τα νησιά Ρόδος, Κως, Πάτμος, Κάρπαθος, Λειψοί, Λέρος, Κάλυμνος, Αστυπάλαια, Νίσυρος, Τήλος, Χάλκη, Σύμη, Κάσος και Καστελόριζο. Έχει έδρα την πόλη της Ρόδου και είναι μέλος της Ελληνικής Ποδοσφαιρικής Ομοσπονδίας (Ε.Π.Ο.).

Είναι υπεύθυνη για τη διεξαγωγή του τοπικού πρωταθλήματος και του κυπέλλου, όπως και των πρωταθλημάτων εφήβων και παίδων. Συντονίζει επίσης τις δραστηριότητες των μικτών ομάδων νέων και παίδων, οι οποίες εκπροσωπούν το νομό σε εθνικό επίπεδο. Η ΕΠΣΔ απονέμει ετήσια έπαθλα στους καλύτερους σκόρερ και στις ομάδες με την καλύτερη βαθμολογία "ευ αγωνίζεσθαι" (fair play) της κάθε κατηγορίας.

Ο πρωταθλητής Δωδεκανήσου λαμβάνει μέρος στο Ειδικό πρωτάθλημα της Ε.Π.Ο. για την άνοδο στη χαμηλότερη εθνικού επιπέδου κατηγορία.

## Ιστορία
Η Ε.Π.Σ. Δωδεκανήσου ιδρύθηκε το 1947, δύο χρόνια μετά την απελευθέρωση των Δωδεκανήσων και την ενταξή τους στην Ελλάδα, ανέλαβε την διοργάνωση του πρωταθλήματος που προ υπήρχε από το 1932-33 και διοργανωνόταν από την Ροδιακή ομοσπονδία σωματείων τουρισμού αναψυχής και αθλητισμού που είχε ιδρυθεί από τις Ιταλικές αρχές και ήταν αναγνωρισμένη από τις αντίστοιχες Ιταλικές ομοσπονδίες. Ιδρυτικά μέλη είναι τα σωματεία Δωριέας, Διαγόρας, Ιάλυσος και Φοίβος Κρεμαστής με πρώτο πρόεδρο τον Γαβριήλ Μίσιο ιδρυτή του Δωριέα και μετέπειτα του ΑΡΣ.

## Πρωτάθλημα

Η δομή του πρωταθλήματος της Ε.Π.Σ. Δωδεκανήσου είναι η εξής:
* Α΄ Κατηγορία
* Β΄ Κατηγορία (3 Όμιλοι)
* Γ΄ Κατηγορία

### Πρωταθλητές

### Σύνολο

## Κύπελλο

Στο θεσμό του κυπέλλου συμμετέχουν τα σωματεία της Ε.Π.Σ. Δωδεκανήσου.

Το Κύπελλο Ε.Π.Σ. Δωδεκανήσου θεσπίστηκε τη σεζόν 1971–72. Μέχρι και τη σεζόν 1970–71 τα σωματεία της Ε.Π.Σ. Δωδεκανήσου όπως και των υπόλοιπων τοπικών Ενώσεων Ποδοσφαιρικών Σωματείων μετείχαν στη διοργάνωση του Κυπέλλου Ελλάδας. Από τη σεζόν 1971–72 καθιερώθηκαν τα κύπελλα ερασιτεχνών των τοπικών Ε.Π.Σ. και το κύπελλο Ελλάδας ερασιτεχνών, όπου και συμμετέχουν τα σωματεία που αγωνίζονται στα τοπικά ερασιτεχνικά πρωταθλήματα των Ε.Π.Σ., τα σωματεία που αγωνίζονται στα εκάστοτε εθνικά ερασιτεχνικά πρωταθλήματα και οι ομάδες ερασιτεχνών των σωματείων που αγωνίζονται στα εθνικά επαγγελματικά πρωταθλήματα.

Από τη σεζόν 1971–72 έως και τη σεζόν 2017–18 οι κυπελλούχοι των τοπικών κυπέλλων των Ε.Π.Σ. προκρίνονταν στο Κύπελλο Ελλάδας ερασιτεχνών, ενώ από τη σεζόν 2018–19 έως τη σεζόν 2020–21 και από τη σεζόν 2022–23 έως την σεζόν 2024-25 προκρίνονταν στο Κύπελλο Ελλάδας της επόμενης περιόδου. 

Από την σεζόν 2025-26 προκρίνονται και πάλι στο Κύπελλο Ερασιτεχνών.

### Κυπελλούχες

Πηγή: news12.gr

### Τελικοί

#### Κύπελλο Ρόδου/Δωδεκανήσου
Συμμετείχαν ομάδες της Ρόδου. Αποτελούσε την προκριματική φάση του Κυπελλου Ελλαδος. Ο τροπαιούχος μαζί με το Κύπελλο της Περιφέρειας έπαιρνε και το εισιτήριο για την επόμενη πανελλαδική φάση. 

## Σούπερ Καπ

Το Σούπερ Kαπ Δωδεκανήσου «Γεώργιος Τσοπανάκης» είναι ποδοσφαιρικός αγώνας ανάμεσα στον πρωταθλητή και στον κυπελλούχο της προηγούμενης αγωνιστικής περιόδου. Eίναι αφιερωμένο στη μνήμη του πρώην προέδρου της Ένωσης Ποδοσφαιρικών Σωματείων Δωδεκανήσου.

### Τελικοί

## Το δυναμικό της Ε.Π.Σ. Δωδεκανήσου

## Παραπομπές


## Πηγές
* «*Αθλητικό πανόραμα Δωδεκανήσου 1945-1960*», Γεώργιος Μ. Σεντάκης, Ρόδος 2006, ISBN 9606310876
* 12sports με αποτελέσματα και βαθμολογίες όλων των διοργανώσεων
* Ελληνικό Ερασιτεχνικό Ποδόσφαιρο

## Εξωτερικοί σύνδεσμοι
* 
* 

*
Κατηγορία:Ενώσεις Ποδοσφαιρικών Σωματείων
Κατηγορία:Αθλητισμός στα Δωδεκάνησα